
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 1417 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση μεταφοράς συντελεστή δόμησης και χο¬ 
ρήγησης τίτλου δικαιώματος μεταφοράς συντε¬ 
λεστή δόμησης από βαρυνόμενο ακίνητο που 
βρίσκεται εντός του εγκεκριμένου ρυμοτομικού 
σχεδίου του Δήμου Αθηναίων (Ν. Αθηνών - Πει¬ 
ραιώς ) στην οδό Ιθάκης 65 και Κάλυμνου 31 στο 
Δήμο Αθηναίων περιοχής Αχαρνών, Ο.Τ. 61/1986 
και στο οποίο υπάρχει κτίριο χαρακτηρισμένο ως 


διατηρητέο. 1 

Κήρυξη έκτασης ως αναδασωτέας εμβαδού 5,888 
στρμ. στη θέση «Κωστοφόρος» Περιφέρειας Δ.Δ. 

Μυρόβρυσης, Δήμου Συμπολιτείας Ν. Αχαΐας. 2 

Έγκριση δωρεάν παραχώρησης εδαφικής λωρίδας 
σε κοινή χρήση για δημιουργία δημοτικού δρό¬ 
μου στον οικισμό Λευκακίων του Δήμου Ναυ¬ 
πλίου. 3 


Α ΠΟΦΑΣΕΙ Σ 

Αριθμ. 33695 (1) 


Έγκριση μεταφοράς συντελεστή δόμησης και χορήγη¬ 
σης τίτλου δικαιώματος μεταφοράς συντελεστή δό¬ 
μησης από βαρυνόμενο ακίνητο που βρίσκεται εντός 
του εγκεκριμένου ρυμοτομικού σχεδίου του Δήμου 
Αθηναίων (Ν. Αθηνών - Πειραιώς ) στην οδό Ιθάκης 
65 και Καλύμνου 31 στο Δήμο Αθηναίων περιοχής 
Αχαρνών, Ο.Τ. 61/1986 και στο οποίο υπάρχει κτίριο 
χαρακτηρισμένο ως διατηρητέο. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1) Το ν. 3044/2002 «Μεταφορά συντελεστή δόμησης 
και ρυθμίσεις άλλων θεμάτων αρμοδιότητας Υπουργεί¬ 
ου Περιβάλλοντος Χωροταξίας και Δημοσίων Έργων.» 
(Φ.Ε.Κ. 197 Α') ως ισχύει. 

2) Τις διατάξεις του π.δ/τος 63 της 21/22.4.2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά όργανα» ( Φ.Ε.Κ. 98 Α722.4.2005). 

3) Την υπ’ αριθμ. 4881/19.5.2004 απόφαση του Πρωθυ¬ 
πουργού και Υπουργού ΠΕ.ΧΩ.Δ.Ε. «Ανάθεση αρμοδιο- 

τήτων του Υπουργού Περιβάλλοντος Χωροταξίας και 
Δημοσίων Έργων στους Υφυπουργούς Περιβάλλοντος 
Χωροταξίας και Δημοσίων Έργων» ( Φ.Ε.Κ. 754 Β'). 

4) Την υπ’ αριθμ. 8387/19.2.2004 κοινή Υπουργική από¬ 
φαση υπουργών Δικαιοσύνης και Περιβάλλοντος, Χω¬ 
ροταξίας και Δημοσίων Έργων «Διαδικασία έγκρισης 
χορήγησης τίτλου δικαιώματος Μεταφοράς Συντελεστή 
Δόμησης» (Φ.Ε.Κ. 162 Δ'). 

5) Τις υπ’ αριθμ. 82825/4553/5.8.1991 ΦΕΚ 601 Δ' (χαρα¬ 
κτηρίζεται τμήμα του κτιρίου ως διατηρητέο) και 5814/ 
5.1.2005 ΦΕΚ 204 Δ' (χαρακτηρίζεται ως διατηρητέο 
το σύνολο του κτιρίου) Αποφάσεις Υπουργού ΠΕΧΩΔΕ 
χαρακτηρισμού ως διατηρητέου του ακινήτου. 

6) Τις από 26.7.2004 και 22.9.2004 (αριθμ. 31910 και 
39138 αντίστοιχα) αιτήσεις των Αγγελικής Ασπρογέ- 
ρακα - Γρίβα και Κων/νου Κρεμμύδα συγκυριών του 
βαρυνομένου ακινήτου και δικαιούχων της Μεταφοράς 
Συντελεστή Δόμησης. 

7) Την από Ιούλιο 2004/2005 τεχνική μελέτη για το βα¬ 
ρυνόμενο ακίνητο της Μηχανικού Ταμουρίδου Άννας. 

8) Την από 7.7.2004 έκθεση ελέγχου τίτλων κυριότη¬ 
τας για το βαρυνόμενο ακίνητο της Δικηγόρου Αθηνών 
Αγγελικής Ασπρογέρακα - Γ ρίβα. 

9) Την υπ’ αριθμ. 5153/12.7.2005 πράξη συναίνεσης των 
α) Αγγελικής Ασπρογέρακα - Γ ρίβα του Αλεξάνδρου και 
της Αικατερίνης συζ. Κων/νου Κρεμμύδα και β) Κων/νου 
Κρεμμύδα του Αθανασίου και της Ειρήνης, ενώπιον της 
Συμβολαιογράφου Αθηνών Αντωνίας Τουτουδάκη -Λά¬ 
μπρου. 

10) Το υπ’ αριθμ. 14554/5.4.2004 έγγραφο της Δ.Π.Σ./ 
Τμήμα Παραδοσιακών Οικισμών του Υπουργείου ΠΕΧΩ¬ 
ΔΕ σύμφωνα με το οποίο η απόφαση χαρακτηρισμού 
δεν έχει ανακληθεί και έχει γίνει ειδική ρύθμιση με την 
οποία έχει επιτραπεί προσθήκη παταριού στον α’ όρο¬ 
φο στο διατηρητέο κτίριο σύμφωνα με την υπ’ αριθμ. 
31270/6962/98 Υπουργική Απόφαση ΦΕΚ 1118/Δ73.12.1998. 
Όπως αναφέρεται στην τεχνική έκθεση η προσθήκη 
του παταριού έχει πραγματοποιηθεί με την υπ’ αριθμ. 
958/1996 οικ. άδεια και την υπ’ αριθμ. 1043/2000 ανα¬ 
θεώρησή της. 

11) Την από 27.10.04 αυτοψία του Β. Σφακιανάκη (ΔΟΚΚ) 
κατά την οποία διαπιστώθηκε η ακρίβεια των σχεδίων 
αποτύπωσης με την επί τόπου υφισταμένη κατάσταση 
του ακινήτου. 

12) Την υπ’ αριθμ. 239/2005 πράξη του Κεντρικού Συμ- 

βουλίου Χωροταξίας, Οικισμού και Περιβάλλοντος με 
ομόφωνα θετική γνωμοδότηση, αποφασίζουμε: 

Άρθρο 1 

1. Εγκρίνεται η μεταφορά συντελεστή δόμησης από 
βαρυνόμενο ακίνητο που βρίσκεται εντός του εγκεκρι¬ 
μένου ρυμοτομικού σχεδίου του Δήμου Αθηναίων (Ν. 
Αθηνών - Πειραιώς ) στην οδό Ιθάκης 65 και Καλύμνου 
31 στο Δήμο Αθηναίων περιοχής Αχαρνών, Ο.Τ. 61/86 και 
στο οποίο υπάρχει κτίριο χαρακτηρισμένο ως διατη¬ 
ρητέο με τις υπ’ αριθμ. α) 82825/4553/5.8.1991 ΦΕΚ 601 
Δ' (χαρακτηρίζεται τμήμα του κτιρίου ως διατηρητέο) 
και β) 5814/5.1.2005 ΦΕΚ 204 Δ' (χαρακτηρίζεται ως δι¬ 
ατηρητέο το σύνολο του κτιρίου) Αποφάσεις Υπουργού 
ΠΕΧΩΔΕ, όπως το βαρυνόμενο αυτό ακίνητο φαίνεται 
περικλεισμένο με τα στοιχεία Α,Β,Γ,Δ,Α στο σχετικό 
πρωτότυπο διάγραμμα σε κλίμακα 1:100 που θεωρήθηκε 
από τον Προϊστάμενο της Διεύθυνσης Τοπογραφικών 
Εφαρμογών με την υπ’ αριθμ. 33695/2005 πράξη του και 
του οποίου αντίτυπο σε φωτοσμίκρυνση δημοσιεύεται 
με την παρούσα απόφαση. 

2. Τα ειδικότερα στοιχεία του βαρυνόμενου ακινήτου 
και της μεταφοράς συντελεστή δόμησης είναι: 

α. Θέση οικοπέδου: Περιφέρεια Αττικής, Νομαρχία 
Αθηνών - Πειραιώς, Δήμος Αθηναίων, Οδός Ιθάκης 65 
και Καλύμνου 31 στο Δήμο Αθηναίων περιοχής Αχαρνών, 
Ο.Τ. 61/1986 

β. Εμβαδόν οικοπέδου: 178,66 τ.μ. 

γ. Οι όροι δόμησης της περιοχής που βρίσκεται το 
βαρυνόμενο ακίνητο σύμφωνα με το από 21.7.2004 θε¬ 
ωρημένο Τοπογραφικό Διάγραμμα από τη Δ/νση Πολε¬ 
οδομίας του Δ. Αθηναίων είναι: 

I. Ισχύων συντελεστής δόμησης: 4,20 

II. Ποσοστό επιτρεπόμενης κάλυψης: 70 % 


δ. Συνολικά καλυπτόμενη επιφάνεια (υπάρχουσα κά¬ 
λυψη): 137,57 τ.μ. 

ε. Σύνολο δομημένων επιφανειών (υπάρχουσα δόμηση): 
370,99 τ.μ. 

στ. Μη προσμετρούμενα στο συντελεστή δόμησης 
τμήματα προοριζόμενα αποκλειστικά για βοηθητική 
χρήση: 

ζ. Μεταφερόμενη δομήσιμη επιφάνεια που εγκρίνεται 
με την παρούσα απόφαση: 379,38 τ.μ. εκ. των οποίων 
τα 0 τ.μ, ισογείου και 379,38 τ.μ. ορόφων. 

Αρθρο 2 

Εγκρίνεται η χορήγηση τίτλου δικαιώματος μεταφο¬ 
ράς συντελεστή δόμησης από το βαρυνόμενο ακίνητο 
του άρθρου 1 στο όνομα των δικαιουμένων τη Μ.Σ.Δ. 
που είναι οι: 

1. Αγγελική Ασπρογέρακα - Γρίβα του Αλεξάνδρου 
και της Αικατερίνης συζ. Κων/νου Κρεμμύδα (ποσοστό 
50 %)και 

2. Κων/νος Κρεμμύδας του Αθανασίου και της Ειρήνης 
(ποσοστό 50 %), για δομήσιμη επιφάνεια 379,38 τ.μ., εκ 
των οποίων 0 τ.μ. ισογείου και 379,38 τ.μ. ορόφων. 

Άρθρο 3 

Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 2005 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 





ΑΠΟΣΠΑΣΜΑ ΡΥΜΟΤΟΜΙΚΗΣ ΠΙΝΑΚΙΔΟΣ 

Αριθμ. 4526 (2) 

Κήρυξη έκτασης ως αναδασωτέας εμβαδού 5,888 στρμ. 
στη θέση «Κωστοφόρος» Περιφέρειας Δ.Δ. Μυρόβρυ- 
σης, Δήμου Συμπολιτείας Ν. Αχα'ίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τα άρθρα 24 παρ. 1 και 117 παρ. 3 του Συντάγματος 
της Χώρας. 

2. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Την υπ’ αριθμ. 186/30.6.1998 απόφαση Γ.Γ.Π.Δ.Ε 
«Ασκηση αρμοδιοτήτων Γενικού Γραμματέα Περιφέρει¬ 
ας Δυτ. Ελλάδας επί θεμάτων ΔΑΣΙΚΩΝ και μεταβίβα¬ 
ση του δικαιώματος υπογραφής στους Προϊσταμένους 
Υπηρεσιακών Μονάδων της Περιφέρειας». 

4. Τις διατάξεις του ν. 998/1979 «Περί προστασίας των 
Δασών και των δασικών εκτάσεων» και συγκεκριμένα: 

α) Του άρθρου 41 παρ. 1, όπως συμπληρώθηκε με τον 
ν. 3208/2003. 

β) Του άρθρου 38 παρ. 2 ν. 998/1979. 

γ) Του άρθρου 70 παρ. 3 του ν. 998/1979, όπως αντι- 
καταστάθηκε με τον ν. 3208/2003. 

5. Τις σχετικές δ/γές του Υπουργείου Γεωργίας. 

6. Την υπ’ αριθμ. 10448/2.11.2005 πρόταση του Δασαρ¬ 
χείου Πατρών «Περί κηρύξεως εκτάσεως ως αναδασω¬ 
τέας» εμβαδού 5,888 στρμ. στη θέση «Κωστοφόρος» 


Περιφέρειας Δ.Δ. Μυρόβρυσης, Δήμου Συμπολιτείας 
Ν. Αχάίας, αποφασίζουμε: 

Κηρύσσουμε ως Αναδασωτέα, με σκοπό την αποκατά¬ 
σταση με φυσική αναγέννηση ή τεχνητή αναδάσωση τη 
δασική βλάστηση που καταλήφθηκε παράνομα από τον 
Δημήτριο Τσουμπό του Αναστσίου, (κάτοικο Μυρόβρυ¬ 
σης) που διαπιστώθηκε στις 21.9.2005, τη δημόσια δασική 
έκταση με αείφυλλα πλατύφυλλα (πουρνάρια, αγραπιδιές) 
εμβαδού (πέντε κόμμα οκτακόσια ογδόντα οκτώ στρμ.), 
στη θέση «Κωστοφόρος» περιφέρειας Δ.Δ. Μυρόβρυσης, 
Δήμου Συμπολιτείας Ν. Αχάίας, η οποία προσδιορίζεται 

από τα στοιχεία 12,13,14,15.38, 39, 48, 49,50,..., 56, 57, 58, 

12 όπως αυτά φαίνονται στο συνημμένο τοπογραφικό διά¬ 
γραμμα κλίμακας 1:1000 το οποίο αποτελεί αναπόσπαστο 
μέρος της απόφασης αυτής και έχει όρια: 

Βόρεια: Με δημόσια δασική έκταση 

Νότια: Με δημόσια δασική έκταση και φερόμενη ιδιο¬ 
κτησία με οικία Μιχ. Παπαλεωνιδόπουλου. 

Ανατολικά: Με δημόσια δασική έκταση και φερόμενη 
ιδιοκτησία με οικία Μιχ. Παπαλεωνιδόπουλου 

Δυτικά: Με δημόσια δασική έκταση. 

Η παρούσα ισχύει μετά τη δημοσίευσή της στο Δήμο 
Συμπολιτείας, σύμφωνα με το άρθρο 37 του ν. 3200/ 
1955. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 9 Δεκεμβρίου 2005 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

Αριθμ. 5201 (3) 

Έγκριση δωρεάν παραχώρησης εδαφικής λωρίδας σε 
κοινή χρήση για δημιουργία δημοτικού δρόμου στον 
οικισμό Λευκακίων του Δήμου Ναυπλίου. 

Ο ΝΟΜΑΡΧΗΣ ΑΡΓΟΛΙΔΑΣ 

Έχοντας υπόψη: 

1. Τον εσωτερικό οργανισμό οργάνωσης και λειτουρ¬ 
γίας της Ν. Αυτ/σης Αργολίδας (ΦΕΚ 1810/Β/2001). 

2. Τις διατάξεις του π.δ. της 24/31.5.1985 (ΦΕΚ 181Δ) 
«Όροι δόμησης οικισμών κάτω των 2000 κατοίκων» και 
ειδικότερα το άρθρο 6 αυτού. 

3. Το υπ’ αριθμ 191/16.1.2003 έγγραφο του Δ.Ναυπλίου 
με το οποίο διαβιβάστηκε στη Δ.Π.Χ.Π. η από 8.10.2002 
αίτηση των Ειρήνης και Δήμητρας Βανικιώτη προς το 
Δήμο Ναυπλίου με το συνημμένο φάκελο με την οποία 
αιτείται την έγκριση δωρεάν παραχώρησης εδαφικής 
λωρίδας σε κοινή χρήση για δημιουργία δημοτικού δρό¬ 
μου στον οικισμό Λευκακίων του Δ. Ναυπλίου. 

4. Το υπ’ αριθμ. 156/4.4.2003 διαβιβαστικό έγγραφο της 
Δ.Π.Χ.Π. με το οποίο διαβιβάστηκε στη Δ/νση ΠΕ.ΧΩ. Πε- 
ριφ. Πελ/σου προς έγκριση το αίτημα με το συνημμένο 
φάκελο που περιλαμβάνει: 

• Το από Ιουλίου 2003 τοπογραφικό διάγραμμα κλιμ. 
1:500 του τοπογρ. μηχ/κού Γιώργου Παπαγεωργίου. 

• Το απόσπασμα χάρτη Γ.Υ.Σ. κλιμ. 1:5000 με τα όρια 
του οικισμού Λευκακίων όπου σημειώνεται η θέση του 
αιτούμενο εδαφικού τμήματος από τον ίδιο μηχανικό. 

• Το υπ’ αριθμ. 17474/16.6.1990 συμβόλαιο αγοραπω¬ 
λησίας του Συμβολαιογράφου Ναυπλίου Γεωργίου Περ- 
ράκη. 

• Την υπ’ αριθμ. 263/2002 Απόφαση Δ.Σ. Ναυπλίου - 
ως και τις σχετικές της δημοσιοποιήσεις- με την οποία 
γνωμοδοτεί θετικά για την αιτούμενη παραχώρηση και 
τη σχετική βεβαίωση περί μη υποβολής ενστάσεων κατά 
αυτής. 

5. Το υπ’ αριθμ. 2340/8.7.2004 έγγραφο Δ/νσης ΠΕ.ΧΩ. 
Περιφ. Πελ/σου με το οποίο επεστράφη το παραπάνω 
αίτημα με τα συνημμένα του στη Δ.Π.Χ.Π. προκειμένου 
να εισηγηθεί στο Σ.Χ.Ο.Π. Ν. Αργολίδας. 

6. Την υπ’ αριθμ. 5050/30.11.2004 θετική εισήγηση της 
Δ.Π.Χ.Π. προς το Σ.Χ.Ο.Π. Ν. Αργολίδας. 


7. Το υπ’ αριθμ. 29/2/11/1.12.2004 Απόσπασμα πρακτικού 
Σ.Χ.Ο.Π. Ν. Αργολίδας. 

8. Την από 21.11.2005 αίτηση Ειρήνης και Δήμητρας 
Βανικιώτη με την οποία προσκομίστηκαν το υπ’ αριθμ. 
27767/5.10.2005 δωρητήριο συμβόλαιο συμβ/φου Ναυ¬ 
πλίου Γ εωργίου Σπυρ. Περράκη και το υπ’ αριθμ. 27804/ 
14.10.2005 δηλωτικό παραχώρησης εδαφικής λωρίδας 
σε κοινή χρήση συμβ/φου Ναυπλίου Γεωργίου Σπυρ. 
Περράκη και τα πιστοποιητικά μεταγραφής αυτών, απο¬ 
φασίζουμε: 

Άρθρο 1 

Εγκρίνεται η δωρεάν παραχώρηση εδαφικής λωρίδας 
πλάτους 6,00μ. σε κοινή χρήση για δημιουργία δημοτι¬ 
κού δρόμου στον οικισμό Λευκακίων του Δήμου Ναυ¬ 
πλίου στη θέση όπου αποτυπώνεται στο συνημμένο 
τοπογραφικό διάγραμμα κλιμ. 1: 500, το οποίο συνοδεύει 
την παρούσα Απόφαση και αποτελεί αναπόσπαστο μέ¬ 
ρος αυτής. 

Κατά της πράξης αυτής επιτρέπεται σε οποιονδήποτε 
έχει έννομο συμφέρον προσφυγή ενώπιον του Γ ενικού 
Γραμματέα Περιφέρειας Πελοποννήσου για παράβαση 
νόμου, μέσα σε αποκλειστική προθεσμία τριάντα (30) 
ημερών από τη δημοσίευση ή, αν η απόφαση δεν δη¬ 
μοσιεύεται, από την κοινοποίηση ή διαφορετικά, αφό- 
του έλαβε γνώση, σύμφωνα με το ν. 2218/1994 (ΦΕΚ 90 
Α/13.6.1994). 

Άρθρο 2 

Η ισχύς της παρούσας αρχίζει από τη δημοσίευση της 
στην Εφημερίδα της Κυβερνήσεως. 

Άρθρο 3 

Από τις διατάξεις της παρούσας απόφασης δεν προ- 
καλείται δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 7 Δεκεμβρίου 2005 
Ο Νομάρχης 

ΒΑΣΙΛΗΣ Ν. ΣΩΤΗΡΟΠΟΥΛΟΣ 

